Brova penelopo

Brova penelopo, Brova jakuo aŭ Jakupembo, Penelope superciliaris, estas neotropisa specio de Jakuo, sudamerika kokoforma birdo de la familio de Kracedoj.

 Distribuado 
Ĝi vivas en sekaj regionoj de nordorienta Brazilo nome en cerado kaj kaatingo, same kiel ĉe sudorienta Brazilo; ankaŭ ĉe pantanal kaj apuda sudorienta Amazona Baseno. Ĝi troviĝas ankaŭ en orienta Paragvajo kaj plej nordorienta Argentino, kaj orienta Bolivio ĉe Pantanal.Johan & Christian Dalgas Frisch,  Aves Brasileiras e Plantas que as atraem, São Paulo, authors' edition, 3rd. ed., 2005, ISBN 85-85015-07-1, pp.58/59

Distingiĝas je tri subspecioj:
 Penelope superciliaris jacupemba Spix, 1825
 Penelope superciliaris major Bertoni, 1901
 Penelope superciliaris superciliaris Temminck, 1815

 Biologio 
La Brova penelopo vivas en etaj aroj po tri aŭ kvar uloj kaj loĝas en arbaraj bordoj, arbetaroj kaj kaatingoj. Ofte ĝi nestas surbranĉe super riveroj. Se ne estas ĉasta, ĝi toleras homan proksimecon kaj povas troviĝi eĉ ĉe la urbo Rio de Janeiro, ĉe lokoj kiaj la Riodeĝanejra Botanika Ĝardeno aŭ la apuda Arbaro Tijuka.José Felipe Monteiro Pereira, Aves e Pássaros Comuns do Rio de Janeiro, Rio de Janeiro, Technical Books Editora, 2008, ISBN 978-85-61368-00-5, p. 47

 Aspekto 
Ili estas 55 cm longaj birdoj, malhelaj kun rimarkinda nuda ruĝa mentonsako. Temas pri tre malhelbruna kokeca birdospecio. La vosto estas longa. Estas blanka skvameco ĉe la brusto formata de helaj plumobordoj. La irisoj estas ruĝaj kaj la kruroj grizecaj. Nomiga trajto estas hela superokula bordo (brovo) de la nuda vizaĝo kiu povas esti blankeca al sablokolora.

 Notoj 

 Eksteraj ligiloj 

 Filmetoj de Brova penelopo ĉe Internet Bird Collection
 Fotaro de Brova penelopo VIREO
 Photo-High Res ; Article  – terrabrasil.org.br-"Brazil Ecosystems"
 Mangoverde, priskribo de Brova penelopo 
 Associação Mãe-da-lua Brova penelopo (Penelope superciliaris) - Foto, notoj

Kategorio:Kracedoj
Kategorio:Kokoformaj
Kategorio:Birdoj de Ameriko
Kategorio:Neotropisa faŭno
Kategorio:Birdoj de Sudameriko